section_heading: Povijest
paragraph_text: Paleogeografi koriste termin superkontinent za označavanje jedinstvene kopnene mase koja se sastoji od svih modernih kontinenata. Najraniji poznati kontinent Rodinia razlomio se prije otprilike 750 milijuna godina. Jedan od fragmenata uključivao je velike dijelove kontinenata koji se danas nalaze na južnoj hemisferi. Pomicanje kontinenata je ponovo okupilo fragmente Rodinije zajedno, ali u različitoj konfiguraciji tijekom paleozoika, stvorivši najpoznatiji superkontinent Pangeu. Pangea se naposljetku razlomila na sjeverni i južni superkontinent, Lauraziju i Gondvanu.